Ակսել Վեբեր

Ակսել Վեբեր (, ), գերմանացի տնտեսագետ, շվեյցարական UBS Group AG խոշորագույն ֆինանսական հոլդինգի տնօրենների խորհրդի նախագահ, 2004-2011 թվականներին զբաղեցրել է Գերմանական դաշնային բանկի (Բունդեսբանկի) նախագահի պաշտոնը։

Կրթություն 
1976 թվականին Ակսել Վեբերը ընդունվել է Կոնստանցի համալսարանի պոլիտէկոնոմիայի ֆակուլտետ (Գերմանիա), որն ավարտել է 1982 թվականին։

1982-1988 թվականներին աշխատել է Զիգենի համալսարանի արժութաֆինանսական հարաբերությունների ամբիոնում (Գերմանիա), որտեղ 1987 թվականին ստացել է տնտեսագիտության և սոցիալական գիտությունների դոկտորի գիտական աստիճան։

1988 թվականին գիտական գործունեություն է ծավալել Լոնդոնի Մարիա թագուհու համալսարանում և Թիլբուրգի համալսարանի Տնտեսագիտական հետազոտությունների կենտրոնում, որի ավարտին 1989 թվականին վերադարձել է Զիգեն, որտեղ զբաղեցրել է տնտեսագիտության ամբիոնի գիտաշխատողի պաշտոնը։

Գործունեություն

Մանկավարժական գործունեություն 
1994-1998 թվականներին Ակսել Վեբերը դասախոսական գործունեություն է ծավալել Բոննի համալսարանում՝ որպես տնտեսագիտության տեսության պրոֆեսոր, իսկ այնուհետև 1998-2001 թվականներին եղել է փողի կիրառական տեսության պրոֆեսոր և Ֆրանկֆուրտի Յոհան Վոլֆգանգ Գյոթեի անվան ֆինանսական հետազոտությունների կենտրոնի տնօրեն։ 2001-2004 թվականներին նա համատեղել է համաշխարհային տնտեսության պրոֆեսորի և Քյոլնի համալսարանի ֆինանսական հետազոտությունների կենտրոնի տնօրենի գործունեությունը։

Գործունեություն գերմանական դաշնային բանկում 
2004 թվականին Ակսել Վեբերը նշանակվել է Գերմանիայի դաշնային բանկի (Բունդեսբանկի) նախագահ, որը նա գլխավորել է մինչև 2011 թվականի ապրիլի վերջը։ Այդ ընթացքում նա եղել է նաև Եվրոպական կենտրոնական բանկի (ԵԿԲ) խորհրդի և Միջազգային հաշվարկների բանկի տնօրենների խորհրդի անդամ, ինչպես նաև Արժույթի միջազգային հիմնադրամի (ԱՄՀ) Գերմանիայից կառավարիչ։

2010 թվականին Ակսել Վեբերը համարվում էր որպես ԵԿԲ-ի նախագահի հավանական թեկնածու, սակայն 2011 թվականի սկզբին հրաժարվել է հավակնել այդ պաշտոնին։ Հակառակ փորձագետների սպասումներին՝ Վեբերը չի գլխավորել Deutsche Bank-ը։

2011 թվականի փետրվարին Ակսել Վեբերը հայտարարել է Բունդեսբանկի ղեկավարի պաշտոնից մինչև 2011 թվականի ապրիլի 30-ը վաղաժամկետ հեռանալու իր որոշման մասին, և իր հեռանալուց հետո մեկ տարվա ընթացքում գիտական և դասախոսական գործունեություն է ծավալել Չիկագոյի համալսարանում՝ որպես հրավիրված պրոֆեսոր։

Գործունեություն UBS-ում 
2012 թվականի մայիսի 3-ին Ակսել Վեբերն ընտրվել է շվեյցարական UBS խոշորագույն բանկի անդամ և տնօրենների խորհրդի նախագահ՝ փոխարինելով Կասպար Ֆիլիգերին և դառնալով այդ պաշտոնում առաջին օտարերկրացին։ 2014-2016 թվականներին բանկի վերակազմավորումից և UBS Group AG ֆինանսական հոլդինգի վերակազմավորումից հետո Ակսել Վեբերը դարձել է հոլդինգի տնօրենների խորհրդի նախագահ՝ պահպանելով UBS AG տնօրենների խորհրդի նախագահի պաշտոնը։ Բացի այդ, նա կազմակերպության մշակույթի և պատասխանատվության կոմիտեի (Corporate Culture and Responsibility Committee) և կառավարման ու նշանակման կոմիտեի (Governance and Nominating Committee) նախագահն է։

Գործունեություն կազմակերպություններում 
UBS-ում գործունեությունից բացի, Ակսել Վեբերը Swiss Finance Council (SFC), Շվեյցարական բանկային միավորման (SBVg), Արժույթի միջազգային համաժողովի (IMC) տնօրենների խորհրդի անդամ է և միջազգային ֆինանսների ինստիտուտի (IIF) տնօրենների խորհրդի նախագահ։ Ակսել Վեբերը հանդիսանում է նաև 30-րդ խմբի (Group of Thirty), եվրոպական ֆինանսական սպասարկման կլոր սեղանի (EFR), եվրոպական բանկային խմբի (EBG), եռակողմ հանձնաժողովի և Սինգապուրի արժույթի կառավարման միջազգային խորհրդատվական խորհրդի անդամ է։ Ակսել Վեբերն է Zukunft Finanzplatz- ի փորձագիտական հանձնաժողովի և Avenir Suisse հիմնադրամի խորհրդի անդամը։ Նաև Ցյուրիխի համալսարանի Ազգային տնտեսագիտության ինստիտուտի խորհրդի անդամ է և Բեռլինի Տնտեսական հետազոտությունների գերմանական ինստիտուտի (DIW) հոգաբարձուների խորհրդի նախագահ։

Պատվավոր կոչումներ 
Ակսել Վեբերը Դուիսբուրգ Էսենի և Կոնստանցի համալսարանների պատվավոր դոկտոր է։

Ծանոթագրություններ

Արտաքին հղումներ 
 Axel A. Weber Bloomberg (англ.)
 Глава совета директоров UBS: Следов утечки банковских данных в ФРГ не обнаружено , 19 августа 2012 года
 Аксель Вебер: каков следующий шаг после «Базеля III»  Интервью телеканалу «Россия 24» 28 января 2013 года
 Аксель Вебер: Европа в 2014 году может столкнуться с новыми рисками в банковском секторе, банки.ру, 22 января 2014 года
 Аксель Вебер: Швейцария может последовать примеру США, повысив требования к финансовому левереджу банков, 14 апреля 2014 года
 Аксель Вебер в рейтинге самых влиятельных людей мира, 12 сентября 2014 года
 Аксель Вебер: Санкции ослабили темпы роста экономики Германии , Вести, 9 октября 2014 года
 Бывший глава Бундесбанка Вебер считает правильным отказ центробанка Швейцарии от привязки курса франка к евро , finanz.ru, 21 января 2015 года
 Председатель совета директоров UBS: США ждет повышение ставки уже завтра, weltrade.ru, 16 сентября 2015 года
 Глава совета директоров UBS Group предсказал новое падение цен на нефть, РБК, 20 января 2016 года
 Вебер: консолидация европейских банков неизбежна , Вести, 18 апреля 2016 года
 UBS: политические риски затронут мировую экономику , Вести, 9 января 2017 года
 Глава швейцарского банка UBS ждет продолжения роста доллара в ближайшие 15 месяцев, investing.com, 17 января 2017 года

Գերմանացի տնտեսագետներ